CELEX: 62012CN0156
Language: sl
Date: 2012-03-30 00:00:00
Title: Zadeva C-156/12: Predlog za sprejetje predhodne odločbe, ki ga je vložilo Landesgericht Salzburg (Avstrija) 30. marca 2012 – GREP GmbH proti Freistaat Bayern

30.6.2012   
            
            
               SL
            
            
               Uradni list Evropske unije
            
            
               C 194/9
            
         Predlog za sprejetje predhodne odločbe, ki ga je vložilo Landesgericht Salzburg (Avstrija) 30. marca 2012 – GREP GmbH proti Freistaat Bayern
   (Zadeva C-156/12)
   2012/C 194/14
   Jezik postopka: nemščina
   
      Predložitveno sodišče
   
   Landesgericht Salzburg
   
      Stranke v postopku v glavni stvari
   
   
      Tožeča stranka: Freistaat Bayern
   
      Tožena stranka: GREP GmbH
   
      Ob udeležbi: Revisor beim Landesgericht Salzburg
   
      Vprašanja za predhodno odločanje
   
   
               1.
            
            
               Ali je treba člen 51(1), prvi stavek, Listine Evropske unije o temeljnih pravicah razlagati tako, da na področje uporabe Listine spada tudi postopek za razglasitev izvršljivosti sodnih odločb, izdanih v državi članici, na podlagi členov 38 in naslednjih Uredbe Sveta št. 44/2001 (1) z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (Uredba Bruselj I)?
            
         
               2.
            
            
               
                           (a)
                        
                        
                           Če je odgovor pritrdilen, ali načelo učinkovitega pravnega sredstva iz člena 47 Listine zajema pravico do oprostitve plačila sodnih stroškov, zlasti pavšalne takse ob vložitvi pravnega sredstva in/ali stroškov za pomoč odvetnika v postopku iz prve točke?
                        
                     
                           (b)
                        
                        
                           Ali to velja tudi za izvršilni postopek, ki se vodi na podlagi nacionalnega prava, ali vsaj za postopek s pravnim sredstvom, ki se hkrati nanaša tudi na dovolitev izvršbe, če je sodišče o zahtevi za razglasitev izvršljivosti in o dovolitvi izvršbe odločilo skupaj z enim sklepom?
                        
                     
         
               3.
            
            
               Ali pravica do pravne pomoči v zgoraj navedenem smislu vsekakor posredno izhaja iz člena 43(1) Uredbe Bruselj I in/ali člena 6(1) Evropske konvencije o človekovih pravicah, če nacionalno pravo zahteva, da se predvideno pravno sredstvo (v tem primeru pritožba) vloži samo z zastopanjem po odvetniku?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (posebna izdaja v slovenščini, poglavje 19, zvezek 04, str. 42).